open-index/open-wikipedia-markdown huggingface dataset:
Սուպեր Սաքո

**Սարգիս Լևոնի Բալասանյան** (մասնագիտորեն հայտնի է որպես **Սուպեր Սաքո** կամ **Տխուր աչքեր**, ), հայ ռեփեր, DJ և երաժշտական պրոդյուսեր։ 2016 թվականին նրա Մի գնա սինգլը հիթ է դարձել Հայաստանում, Սփյուռքում, Թուրքիայում, Արաբական երկրներում և այլ վայրերում։ Երգը լուսաբանող արտիստների թվում է ֆրանսիացի ռեփեր Maître Gims-ը։

Նա առավել հայտնի է նրանով, որ համագործակցել է «Twinz»-ի հետ։ Արդեն 2000 թվականին սկսել է ավելի շատ ռեփ կարդալ և սկսել է ավելի շատ համագործակցել այնպիսի հայ երգիչների հետ, ինչպիսիք են *Սուրոն* և *[[Թաթուլ Ավոյան|Թաթուլը]]*։

Ավելի ուշ՝ 2008 թվականին, Սուպեր Սաքոն թողարկել է իր առաջին պաշտոնական ալբոմը, որը հայտնի է «Սուրբ Սարգիս» անունով։ Ավելի ուշ նա ևս մի քանի ալբոմ է թողարկել՝ «Սուրբ Սարգիս 2», «Սուրբ Սարգիս 3», «Սուրբ Սարգիս 4», «Սաքոն և ընկերները», և նրա վերջին ալբոմը՝ «Love Crimes»-ը։

## Սկավառակագրություն
### Ալբոմներ
* *Ոչ 1-ին չասես* (Էմմիի հետ) (2007)
* *Սուրբ Սարգիս* (2008)
* *Սուրբ Սարգիս 2* (2009)
* *Սուրբ Սարգիս 3* (2010)
* *Սուրբ Սարգիս 4* (2012)
* *Սաքոն և ընկերները* (2012)
* *Love Crimes* (2016)

### Չարտերային սինգլներ

### Ցուցադրված է
*2019 թվական՝ «Այո» (Կարլ Վուլֆ Սուպեր Սաքոյի, Դինայի, Ֆիտո Բլանկոյի մասնակցությամբ)

## Ծանոթագրություններ

## Արտաքին հզումներ
*Սուպեր Սաքոն imusic.am֊ում

Կատեգորիա:Ապրող անձինք
Կատեգորիա:Հայ ռեփերներ
Փասադենյան տիրամայր

«**Տիրամայրն ու մանուկը գրքով**», հայտնի է որպես «**Փասադենյան տիրամայր**» (), Վերածննդի դարաշրջանի իտալացի նկարիչ Ռաֆայելի նկարներից։ Թվագրվում է 1502-1503 թվականներով։ Յուղաներկով նկարի չափերն են՝ 55,2 × 40 սմ։ Գտնվում է Փասադենայի Նորթոն Սայմոնի թանգարանում։

Նկարում պատկերված է Կույս Մարիամը՝ նորածինը ծնկների վրա, նրանց կերպարները հավասարակշռված են և անհոգ։ Կոմպոզիցիան կազմակերպվել է հակիրճ երկրաչափությամբ. կերպարները ներգրված են եռանկյան մեջ, նրանց երեսներն ու մարմինները պատկերված են երկրաչափորեն իդեալականացված։ Տիրամոր խորը, կապույտ կամարի ուրվագիծը գրկում է երեխայի մարմինը և պարուրում է գիրքը՝ ընգծելով պահող ձեռքերի հուզականությունը։

«Փասադենյան տիրամայրը» Ռաֆայելի կողմից ստեղծվել է իր ուսուցիչ Պերուջինոյի ազդեցության տակ, ինչը բնորոշ է ումբրիային շրջանի վաղ աշխատանքներին։

## Տես նաև
* Ռաֆայելի տիրամայրեր
* Կոնեստաբիլեի տիրամայր

## Ծանոթագրություններ

## Արտաքին հղումներ
* «Փասադենյան տիրամայրը» Նորթոն Սայմոնի թանգարանի կայքում

Կատեգորիա:1503 նկարներ
Կապելլա Նիկկոլինա

**Կապելլա Նիկկոլինա** (), ոչ մեծ սենյակ (6,6 × 4 մ) Առաքելական պալատի ամենահին շինություններից մեկում՝ Հռոմի Պապ Իննոկենտիոս III-ի աշտարակում (XIII դար), որն ի սկզբանե ծառայել է որպես Հռոմի Պապ Նիկողայոս V-ի անձնական կապելլա։

## Պատմություն
Կապելլան նվիրված է Սբ. Ստեփանոսին և Սբ. Լավրենտին. Անջելիկոի (1447-1450) որմնանկարները պահպանվել են միայն երեք պատերի վրա.

Որմնանկարների **վերին հարկաշարքը** նվիրված է Սուրբ Ստեփանոսի կյանքին (Եկեղեցին Երուսաղեմում է).

*	Սուրբ Ստեփանոսը սարկավագություն է ստանում Սբ. Պետրոսից
*	Սուրբ Ստեփանոսը ողորմություն է բաժանում
*	Սուրբ Ստեփանոսի քարոզը
*	Սուրբ Ստեփանոսի հրապարակային գիտական վեճը
*	Սուրբ Ստեփանոսին տանում են մահապատժի
*	Սուրբ Ստեփանոսի մահապատիժը։

**Ստորին հարկաշարքը** նվիրված է Սուրբ Լավրենտին (Եկեղեցին Հռոմում է).

*	Սուրբ Լավրենտին սարկավագություն է ստանում Սուրբ Սիքստոսից
*	Սուրբ Սիքստոսը Սուրբ Լավրենտին է  տալիս եկեղեցու գանձերը
*	Սուրբ Լավրենտին ողորմություն է բաժանում
*	Սուրբ Լավրենտին կայսր Վալերիանի տրիբունալի առջև
*	Սբ. Լավրենտիի մահապատիժը

Կապելլայի որմնանկարները պահպանվել են միայն երեք պատերի վրա (հարավային պատի զոհասեղանը քանդվել է)։

Պատկեր:Fra Angelico 057.jpg|
Պատկեր:Fra Angelico 055.jpg|
Պատկեր:Fra Angelico 091.jpg|


Կապելլան չի մտնում սովորական զբոսաշրջային այցելության մեջ, սակայն այն կարելի է տեսնել նախապես ամրագրված հատուկ խմբերով

## Գրականություն
* 

## Տես նաև
* Վատիկանի առաքելական պալատ

## Ծանոթագրություններ

## Արտաքին հղումներ
* Արևմտյան պատի տեսարան
* Հյուսիսային պատի տեսարան
* Արևելյան պատի տեսարան

Կատեգորիա:1447 նկարներ
Կատեգորիա:1448 նկարներ
Կատեգորիա:1449 նկարներ
Կատեգորիա:Բնօրինակում անաղբյուր հոդվածներ
Կատեգորիա:Հռոմի պալատներ
Կատեգորիա:Հռոմի տեսարժան վայրեր
Կատեգորիա:Վատիկանի թանգարաններ
Անդրեյ Պալեոլոգ

**Անդրեյ Պալեոլոգ** (), Բյուզանդիայի տիտղոսակիր կայսր և Մորեայի բռնապետ 1465 թվականից մինչև իր մահը՝ 1502 թվականը, բյուզանդական գահի օրինական ժառանգորդը։

## Ծագում
Թոմաս Պալեոլոգի և Կատերինա Զաքարիայի որդին է, կայսր Մանուել II Պալեոլոգի թոռը և Կոստանդին XI Դրագաշի եղբորորդին, Մոսկվայի մեծ դքսուհի Սոֆյա Պալեոլոգի եղբայրը։

## Կենսագրություն
1453 թվականի մայիսի 29-ին Կոստանդնուպոլսի անկումից հետո Անդրեյը շարունակել է ապրել Մորեայում մինչև 1460 թվականը, որի ղեկավարն էր նրա հայր Թոմաս Պալեոլոգը՝ Կոստանդին XI Դրագաշի կրտսեր եղբայրը։ Օսմանյան կայսրության Մորեա ներխուժումից հետո Պապական արքունիքի պաշտպանության ներքո Անդրեյը փախել է Իտալիա՝ Հռոմ։

Անդրեյը մնացել է Իտալիայում։ Նրան շրջապատում վերաբերվել են որպես կայսերական գահի ժառանգորդի։ Անդրեյն ինքը միշտ հանդես է եկել որպես Կոստանդնուպոլսի կայսր։
thumb|Անդրեյ Պալեոլոգը՝ Մոսկվա այցի ժամանակ, ինչպես պատկերված է 16-րդ դարի ռուսական տարեգրության մեջ|left
1480 թվականին նա եկել է Մոսկվա, որտեղ, ակնհայտորեն, փորձել է բարելավել իր ֆինանսական վիճակը և բացի այդ նա իր դուստր Մարիային ամուսնացրել է արքայազն Վասիլի Վերեյսկու հետ։

1480 թվականին նա ամուսնացել է Կատերինա անունով մի հասարակ հռոմեացի կնոջ հետ և պարտքերի մեջ ընկել։ Անդրեյը համոզել է Հռոմի պապ Սիքստոս IV-ին երկու միլիոն դուկատ տալ իրեն դեպի Մորեա արշավանք կազմակերպելու համար, բայց դրանք ծախսել է այլ նպատակներով։ Այնուամենայնիվ, ո՛չ սա, ո՛չ էլ հավակնոտ օտարերկրացիներին որևէ տիտղոս և արտոնություններ վաճառելու նրա պատրաստակամությունը չեն բարելավել իր ֆինանսական վիճակը։ Անօգուտ էր նաև Ռուսաստան՝ նրա քրոջ՝ Սոֆյայի արքունիք կատարած ուղևորությունը, որը նա ձեռնարկել է մոտ 1490 թվականին։ Վերջապես, Անդրեյը գործընկեր է գտել ի դեմս Ֆրանսիայի թագավոր Չարլզ VIII-ի, ում այցելել է 1490 թվականին։ Դրանից հետո վճարել է իր պարտքերի մի մասը։ Անդրեյը ողջունել է Չարլզի ներխուժումը Իտալիա 1493 թվականին և շտապել երկրի հյուսիս՝ միանալու նրան։ 1494 թվականի սեպտեմբերի 16-ին նա պայմանագիր է կնքել Չարլզի հետ, համաձայն որի՝ նա  Կոստանդնուպոլսի, ինչպես նաև Տրապիզոնի և Սերբիայի գահերին իր բոլոր իրավունքները առատաձեռնորեն փոխանցել է վերջինիս՝ իրեն թողնելով միայն Մորեայի բռնապետությունը։ Հաջորդ տարվա մայիսին Չարլզը Նեապոլում հաստատվելուց հետո Անդրեյին խոստացել է տարեկան 1200 դուկատ աշխատավարձ։ Չարլզի մահից անմիջապես հետո Անդրեյը կրկին հայտնվել է պարտքերի մեջ։ 1502 թվականի սկզբին նա ստորագրել է նոր պայմանագիր, որով իր բոլոր իրավունքները փոխանցել է իսպանացի միապետներ Ֆերդինանդին և Իզաբելլային։

## Ընտանիք
Հայտնի է Անդրեյ Պալեոլոգի մի կինը՝ Կատերինան, որը հասարակ հռոմեացի էր։ Նրանց որդիներից Կոնստանտին Պալեոլոգը պապական պահակախմբի հրամանատար էր, դուստրը՝ Մարիան՝ արքայազն Վասիլի Վերեյսկու կինը։

## Ծանոթագրություններ

## Գրականություն
* 
* 
* Jonathan Harris, *Greek Émigrés in the West, 1400—1520*, Camberley: Porphyrogenitus, 1995. ISBN 1-871328-11-X
* Jonathan Harris 'A worthless prince? Andreas Palaeologus in Rome, 1465—1502', *Orientalia Christiana Periodica* 61 (1995), 537-54
* Donald M. Nicol, *The Immortal Emperor*, Cambridge University Press, 1992, pp. 115–22. ISBN 0-521-41456-3.
* F. Rodriguez, Origine, cronologia esuccesione degli Imperatori Paleologo, «Riv. di Araldica e Genealogia» I, 1933.

## Արտաքին հղումներ
* 

Կատեգորիա:Բյուզանդական կայսրեր
Բայական բառակապակցություն

**Բայական բառակապակցություն**, բառակապակցություն, որին բնորոշ է այն, որ գերադաս անդամը բայ է կամ տարբեր դերբայներ, իսկ ստորադաս անդամը՝ լրացումը, կարող է լինել գոյական կամ գոյականաբար առնված բառ, ածական, դերանուն, մակբայ  դերբայ և այլն։

Բառակապակցության շարադասությունը գրեթե ազատ է, ոչ միատիպ, և գերադաս անդամը կարող է ունենալ նախադաս և հետադաս լրացումներ, իսկ լրացումը կարող է արտահայտվել բոլոր հոլովներով, նաև կապական հոլովառությամբ։ Շարահյուսական հարաբերակցությունը գերազանցապես խնդրառական-պարագայական է։

Կաղապարումն, ըստ գերադաս անդամի դերբայական արտահայտության, իրականացվում է անորոշ դերբայով (ժամանակ շահել, երկրներ գրավել, կողքին ընկնել), անկատար դերբայով (տուն գնալիս, գլանակ ծխելիս, բաժակ  բռնելիս, քաղաքից վերադառնալիս), հարակատար դերբայով  (երեկվա գրած, ձեռքից թռցրած, ուրախությունից շշմած), ենթակայական (պայմանական) դերբայով (անձրևից փախչող, թշնամուց հալածվող, համալսարանում սովորող, մատիտով գրող)։ Բայական բառակապակցությունը, ըստ ստորադաս անդամի խոսքիմասային արտահայտության, իրացվում է գոյականով (ծաղիկ քաղել, ջրում լողանալ, տիեզերք թռչել), ածականով (սուտ խոսել, մաքուր հագնվել, ազատ զգալ), մակբայով (արագ հեռանալ, շատ խոսել, շուտ վերադառնալ, կանգնել դեմառդեմ), դերբայով (հուզված արտասանել, հոգնած աշխատել, վազելիս ընկնել, քայլելիս սայթաքել), գոյականաբար առնված բառով (արածից հիասթափվել, լավով հպարտանալ, վիրավորին օգնել), դերանունով (այսքան խոսել)։

Ստորադաս անդամը կարող է արտահայտվել ուղղական-հայցական հոլովով (սիրել հայրենիքը, բերել տուն, ջրել այգին), սեռական-տրականով (քամու բերած, գնալ ջրի, անդրադառնալ հարցին), բացառական հոլովով (հեռանալ տանից, ուտել հացից, խանձվել արևից), գործիական հոլովով (աշխատել ուրագով, ուշանալ ժամերով, քայլել մայթով), ներգոյական հոլովով (ապրել քաղաքում, լողալ ծովում)։

Բայական բառակապակցության ստորադաս անդամը կարող է արտահայտվել կապական հոլովառությամբ (խոսել ապագայի մասին)։
## Ծանոթագրություններ

Կատեգորիա:Ձևաբանություն
Կատեգորիա:Շարահյուսություն
Կատեգորիա:Հոլովներ
Կատեգորիա:Կապեր
Գուրգեն Մանվելյան

**Գուրգեն Համբարի Մանվելյան** (), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1930):

## Կենսագրություն
Գուրգեն Մանվելյանը ծնվել է 1906 թվականին, Արթիկի շրջանի Հառիճ գյուղում։ 1928 թվականին կանչվել է պարտադիր զինվորական ծառայության։ Երկու տարի ծառայել է հայկական հրաձգային դիվիզիայի առաջին գնդի հրետանային դիվիզիոնում, որպես հրանոթի նշանառու։ Այնուհետև ավարտել է բանֆակը, Երևանի հեռակա մանկավարժական ինստիտուտը։ 1930 թվականին ընդունվել է կոմունիստական կուսակցության շարքերը։ 1935-1941 թվականներին մաթեմատիկա է դասավանդել Լենինական քաղաքի և Սպիտակի շրջանի դպրոցներում։

Մեծ Հայրենականի առաջին օրերից Մանվելյանը կարմիր բանակի 89-րդ հայկական դիվիզիայում դարձել է հրանոթի հրամանատար, մասնակցել է Մոզդոկի, Նովոռոսիյսկի, Թամանի, Կերչի, Սևաստոպոլի, Լեհաստանի ազատագրման համար մղված մարտերին, կռվել է Բեռլինի մատույցներում։ Մարտական սխրանքների համար պարգևատրվել է Հայրենական պատերազմի առաջին, երկրորդ աստիճանի, Կարմիր աստղի, Փառքի երրորդ աստիճանի շքանշաններով, մարտական մեդալներով և Գերագույն գլխավոր հրամանատարության շնորհակալագրերով։

Պատերազմի հաղթական ավարտից հետո Մանվելյանը նորից անցել է մանկավարժական գործունեությանը։ Ավելի քան երեսուն տարի կատարել է դպրոցի տնօրենի պարտականությունները։ Մանվելյանը բնակվել է Լենինականում, կենսաթոշակի անցնելուց հետո թողել է մանկավարժական աշխատանքը։

## Մահ
Գուրգեն Մանվելյանը մահացել է 1990 թվականին, Գյումրիում։ Թաղված է Գյումրու գերեզմանատանը։

## Պարգևներ
* Հայրենական պատերազմի 1-ին աստիճանի շքանշան
* Հայրենական պատերազմի 2-րդ աստիճանի շքանշան
* Կարմիր աստղի շքանշան
* Փառքի երրորդ աստիճանի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Փառքի շքանշանի ասպետներ (Հայաստան)
Կատեգորիա:Դպրոցի տնօրեններ
Ղևոնդ Մաթևոսյան

**Ղևոնդ Մելիքի Մաթևոսյան** (), հայ մանկավարժ։ Հայկական ԽՍՀ վաստակավոր մանկավարժ (1972): Հայրենական մեծ պատերազմի մասնակից։

## Կենսագրություն
Ղևոնդ Մաթևոսյանը ծնվել է 1920 թվականին, Արթիկի շրջանի Հովտաշեն գյուղում։ Ավարտել է Արթիկի շրջանի Փանիկ գյուղի միջնակարգ դպրոցը, զորակոչվել է զինվորական պարտադիր ծառայության։ 1939 թվականին ընդունվել է հրետանային ուսումնարանը, ստացել լեյտենանտի կոչում։

Մեծ հայրենականին մասնակցել է հունիսի 22-ից, Հարավ-Արևմտյան ռազմաճակատում։ Այնուհետև կռվել է Կիևի, Խարկովի, Կուրսկի պաշտպանության համար։ 1943 թվականին մասնակցել է կարմիր բանակի հարձակողական գործողություններին Հյուսիսային Կովկասում, Թամանյան թերակղզում, Կերչի, Ղրիմի ազատագրմանը։ Մաթևոսյանը մասնակցել է Լեհաստանի ազատագրման ահեղ կռիվներին։ 1945 թվականի ապրիլի վերջին ծանր վիրավորվել է և ապաքինվելուց հետո զորացրվել է բանակից։ Մաթևոսյանը պարգևատրվել է Հայրենական պատերազմի երկրորդ աստիճանի, Կարմիր աստղի երկու շքանշաններով և «Խիզախության համար», «Մարտական ծառայությունների համար» և այլ մեդալներով։

1949 թվականին ավարտել է Երևանի Խ. Աբովյանի անվան մանկավարժական ինստիտուտի բանասիրական ֆակուլտետը, աշխատանքի անցել Աբովյանի շրջանում։ Ղեկավարել է Քյանքյանի, Նոր Հաճնի, Աբովյան քաղաքի միջնակարգ դպրոցների մանկավարժական կոլեկտիվները։ 1970 թվականին եղել է Աբովյանի  քաղաքային խորհրդի գործկոմի ժողովրդական կրթության բաժնի վարիչ։ 1972 թվականին նրան շնորհվել է հանրակետության վաստակավոր ուսուցչի կոչում։ Պարգևատրվել է «Աշխատանքային գերազանվության  համար» մեդալով։

## Մահ
Ղևոնդ Մաթևոսյանը մահացել է 1986 թվականին։ Թաղված է Աբովյանի Էլար գերեզմանատանը։

## Պարգևներ
* ՀԽՍՀ վաստակավոր մանկավարժ (1972)
* Հայրենական պատերազմի 2-րդ աստիճանի շքանշան
* Կարմիր աստղի կրկնակի շքանշան
* «Խիզախության համար» մեդալ
* «Մարտական ծառայությունների համար» մեդալ
* «Աշխատանքային գերազանվության  համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:ՀԽՍՀ վաստակավոր մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:«Աշխատանքային գերազանվության համար» մեդալով պարգևատրվածներ
Կատեգորիա:«Խիզախության համար» մեդալով պարգևատրվածներ (ԽՍՀՄ)
Կատեգորիա:Հովտաշեն գյուղում ծնվածներ
Խաչիկ Ղազարյան

**Խաչիկ Սիրեկանի Ղազարյան** (), հայ մանկավարժ, նկարիչ։ ՀԽՍՀ վաստակավոր մանկավարժ (1970): Հայրենական մեծ պատերազմի մասնակից։ ԽՄԿԿ անդամ (1943):

## Կենսագրություն
Խաչիկ Ղազարյանը ծնվել է 1916 թվականին, Ապարանի շրջանի Շենավան գյուղում։ Յոթնամյակն ավարտելուց հետո ընդունվել է Երևանի կերպարվեստի ուսումնարան և 1934 թվականին ավարտելով այն, որպես նկարչության ուսուցիչ, աշխատանքի է անցել Ապարանի շրջկենտրոնի դպրոցում։ 1937-1941 թվականներին սովորել է Երևանի Խ. Աբովյանի անվան մանկավարժական ինստիտուտի լեզվագրական ֆակուլտետում։

1941 թվականին Ղազարյանը զորակոչվել է բանակ, ֆաշիստական զավթիչների դեմ մարտնչել է 1941 թվականի սեպտեմբերից մինչև Հայրենականի հաղթական ավարտը։ Եղել է հակատանկային հրանոթի մարտկոցի հրամանատար։ 1943 թվականին ընդունվել է կոմունիստական կուսակցության շարքերը։ Մարտերում ցուցաբերած քաջության ու անվեհերության համար Ղազարյանը պարգևատրվել է Կարմիր աստղի կրկնակի շքանշանով, մարտական մեդալներով։ Բազմիցս արժանացել է գերագույն գլխավոր հրամանատարության շնորհակալագրերին։

1946 թվականին Ղազարյանը վերադարձել է Ապարան, 34 տարի շարունակ, մայրենի լեզու և գրականություն է դասավանդել շրջանի տարբեր դպրոցներում։ 1970 թվականին նրան շնորհվել է Հայկական ԽՍՀ վաստակավոր ուսուցչի պատվավոր կոչում։ Հայրենական մեծ պատերազմի վետերանը շարունակել է իր մանկավարժական գործունեությունը ծննդավայրի՝ Շենավանի միջնակարգ դպրոցում։

## Պարգևներ
* ՀԽՍՀ վաստակավոր մանկավարժ (1970)
* Կարմիր աստղի կրկնակի շքանշան

## Ծանոթագրություններ

Կատեգորիա:ՀԽՍՀ վաստակավոր մանկավարժներ
Կատեգորիա:Հայ մանկավարժներ
Կատեգորիա:Հայ նկարիչներ
Կատեգորիա:Հայրենական մեծ պատերազմի հայ մասնակիցներ
Եթովպական նապաստակ

**Եթովպական նապաստակ** (), Նապաստականմանների կարգի կաթնասուն կենդանի։ Նապաստակի այս տեսակը առաջին անգամ նկարագրել է բրիտանացի մամոլոգ Օլդֆիելդ Թոմասը 1903 թվականին։

Բնության պահպանության միջազգային միությունը այս տեսակը ընդգրկել է հատուկ պահպանության մեջ՝ որպես քիչ մտահոգող տեսակ։

## Տարածվածություն
Տարածման արեալը ընդգրկում է միայն Եթովպիան։ Այս տեսակին կարելի է հանդիպել 500-2500 մ բարձրություններում։ Ենթադրվում է, որ նա ապրում է անտառի տափաստանային, մարգագետնային և խոտածածկ տարածքներում։

## Վարք
Գրեթե ոչինչ հայտնի չէ այս տեսակի վարքի և սովորությունների մասին։

## Մորֆոլոգիական նշաններ
Ընդհանուր ընդհանուր երկարությունը 45,0–54,0 սմ է, քաշը՝ 2,5 կգ։ Մեջքի մազերը դեղնավուն-շագանակագույն են, իսկ որովայնինը՝ սպիտակավուն։ Ականջներն ու պոչի ծայրը սև են։

## Պահպանություն
1996 թվականից ի վեր եթովպական նապաստակն ըստ ԲՊՄՄ-ի վտանգված տեսակների կարմիր ցուցակում տվյալների պակաս ունի։ Դա պայմանավորված է նրանով, որ չնայած տարածված տեսակ է, նրա կարգավիճակի և պահպանության մասին շատ քիչ բան է հայտնի։ Տեսակի տարածման միտման ներկա վիճակն անհասկանալի է։ Տեսակին հայտնի սպառնալիքներ չկան։ Այն հանդիպում է «Աբիջատա-Շալլա» ազգային պարկում և «Գամբելա» ազգային պարկում։

## Ծանոթագրություններ

## Արտաքին հղումներ
* Smith, A.T. & Johnston, C.H. 2008. Lepus fagani

Կատեգորիա:Էնդեմիկ կենդանիներ
Կատեգորիա:Նապաստականմաններ
Կատեգորիա:Նապաստակներ
Հողը (նկար)

**«Հողը»** (), իտալացի նկարիչ Ջուզեպպե Արչիմբոլդոյի (, 1527-1593) նկարը, որն ստեղծվել է 1566 թվականին։ Պահվում է Լիխտենշտայնների թանգարանում (Վիեննա)։ Նկարվել է յուղաներկով փայտի վրա։ Չափերը՝ 70 × 49 սմ։

## Նկարագրություն
«Հողը» այլաբանական դիմանկար է «Չորս տարերք» շարքից, որի մեջ մտնում են նաև «Կրակ», «Ջուր» և «Օդ» նկարները, որոնք նկարիչը նկարել է կայսր Մաքսիմիլիան 2-րդի համար և  1569 թվականին նվիրել է նրան «Տարվա եղանակներ» նկարների շարքի հետ միասին։ Արչիմբոլդոն թագավորական ընտանիքում ավելի քան 25 տարի ծառայել է որպես պալատական դիմանկարիչ։ Հաբսբուրգների դինաստիան հովանավորել է արվեստը և գնահատել նկարչին իր ինքնատիպ ոճի համար։

«Հողը» նկարը Հաբսբուրգների պալատի էկզոտիկ հավաքածուի կենդանիներից կազմված կոմպոզիցիա է։ Նապաստակ կազմում է քիթը, փիղը՝ ականձն ու այտը։ Հողի պարանոցը պատկերված է պառկած կովի տեսքով։ Եղջերուի եղջյուրները գլխի շուրջ հիշեցնում են արքայական թագը։ Որոշ կենդանիներ կայսերական գերդաստանի այլաբանություններ  են.։ Ոսկե գեղմի միաբանության այլաբանությունն է դարձել է ոչխարի մորթին, որ պատկերված է Հողի կրծքավանդակի վրա։ Առյուծի գլուխն ու մորթը խորհրդանշում են Բոհեմիայի թագավորությունը, որտեղից ծագել են Հաբսբուրգները։

Արչիմբոլդոյի ժամանակակից բանաստեղծ Ջովաննի Բատիստա Ֆոնտեոն (1546-1580) «Չորս տարերք» և «Տարվա եղանակներ» շարքերի համար գրել է ուղեկցող բանաստեղծություններ, որոնք ապացուցում են նկարների այլաբանական նշանակությունը և նրանց կայսերական թեման։

Նկարիչը համոզված էր, որ կան ընդամենը չորս տարերքներ (տարրեր)՝ կրակ, հող, ջուր և օդ, որոնցից միավորման և փոխակերպման միջոցով ծնվում են բոլոր էությունները։ Եվ այն, ինչ մահանում է, կրկին բաժանվում է այս չորս տարրերի։ Արչիմբոլդոն ասոցացվում է ժամանակակից փիլիսոփայության հետ՝ պնդելով, որ բնության տարրերի տարօրինակ կապը մակրոաշխարհի և միկրոաշխարհի միջև բարդ փոխհարաբերություններ են։

## «Չորս տարերքներ» շարքի կտավներ»

Պատկեր:Джузеппе Арчимбольдо. Вода (1566).jpg|Ջուր, 1566 թվական, Արվեստի պատմության թանգարան, Վիեննա
Պատկեր:Огонь. Джузеппе Арчимбольдо.jpg|Կրակ, 1566 թվական, Արվեստի պատմության թանգարան, Վիեննա
Պատկեր:Giuseppe Arcimboldo Air.jpg|Օդ, 1566 թվական, պատճեն, մասնավոր հավաքածու, Շվեյցարիա


## Ծանոթագրություններ

Կատեգորիա:1566 նկարներ
Կատեգորիա:Ջուզեպպե Արչիմբոլդոյի նկարներ
Հուդիթը Հողոփեռնեսի գլխի հետ (նկար, Վերոնեզե)

«**Հուդիթը Հողոփեռնեսի գլխով**» (), իտալացի գեղանկարիչ, Վենետիկի դպրոցի ներկայացուցիչ Պաոլո Վերոնեզեի (1528-1588) նկարը, որն ստեղծվել է 1575-1580 թվականներին։ Պահվում է Վիեննայի Արվեստի պատմության թանգարանի հավաքածուում  (ինվ. №GG 34)։

## Նկարագրություն
Կտավը 1659 թվականից եղել է էրցհերցոգ Լեոպոլդ Վիլհելմ Ավստրիացու հավաքածուում։

Նկարի սյուժեն վերցված է Հին Կտակարանի «Հուդիթի գրքի» պատմության հիման վրա, որում պատմվում է հրեա հերոսուհի Հուդիթի սարսափելի արարքի մասին, որը կտրել է ասորի զորավար Հողոփեռնեսի գլուխը քնած ժամանակ։

Առաջին պլանում պատկերված է սպիտակամորթ աղջիկ՝ Հուդիթը, որը մանրամասն նկարված է գեղարվեստական առումով, սևամորթ աղախնի և Հողոփեռնեսի գլխի հետ։

## Ծանոթագրություններ

## Գրականություն
* 

Կատեգորիա:1575 նկարներ
Կատեգորիա:1580 նկարներ
Կատեգորիա:Կանանց դիմապատկերներ
Կատեգորիա:Հին Կտակարանի թեմայով նկարներ
Կատեգորիա:Պաոլո Վերոնեզեի նկարներ
Կատեգորիա:Վիեննայի արվեստի պատմության թանգարանի նկարներ
Ջուրը (նկար)

**Ջուրը** (), իտալացի գեղանկարիչ Ջուզեպպե Արչիմբոլդոյի (), որն ստեղծվել է 1566 թվականին։ Գտնվում է Վիեննայի արվեստի պատմության թանգարանում։ Նկարվել է յուղաներկով փայտի վրա։ Չափերը՝ 66,5 × 50,5 սմ։

## Նկարագրություն
«Ջուրը» «Չորս տարերք» շարքի նկարներից մեկն է, որի մեջ մտնում են նաև «Հողը», «Կրակը» և «Օդը»։ Ջրի այլաբանական դիմանկարը պատրաստված է մարգարտամոխրագույն սառը գույներով։ Մութ խոր ֆոնի վրա պատկերված է կնոջ կիսադեմ։ Նրա տարօրինակ դիմանկարը ամբողջությամբ կազված է ջրային տարերքի խոնավ և սայթաքուն բնակիչներիից, բազմազան ձկներից, այդ թվում՝ շնաձկներից, կաղամարներից։ Ծովային խեցին, ականջօղն ու մարգարտե վզնոցը ծառայում են որպես զարդեր։ Նրա ուսին ութոտնուկ է։ Կրծքավանդակի վրա կան լոբստեր, ծովային կրիա և ծովախեցգետին։ Գլխի վերին մասում խառնվել են ձկները, ծովախեցգետինները, փոկը, ծովաձիուկն ու կարմիր կորալները։

«Չորս տարերքներ» նկարների շարքը ստեղծվել է որպես նվեր «Տարվա եղանակներ» շարքի Հռոմեական սրբազան կայսրության կայսր Մաքսիմիլիան 2-րդի համար։ Մաքսիմիլիանը սիրում էր Արչիմբոլդոյի արվեստը և աջակցում էր նրա ստեղծագործական գործունեությանը։ Նկարիչն ստացել է հասանելիություն հազվագյուտ ֆաունայի և ֆլորայի կայսերական հավաքածուին, որպեսզի նա կարողանա ստեղծել իր ֆանտաստիկ արվեստը՝ դիտելով եւ վերլուծելով բնությունը։ Դրա հետ մեկտեղ Արչիմբոլդոն եղել է կայսերական պալատի եզակի հավաքածուի պահապանը։

## «Չորս տարերք» շարքի նկարներ

Պատկեր:Огонь. Джузеппе Арчимбольдо.jpg|Կրակ, 1566 թվականի, Արվեստի պատմության թանգարան, Վիեննա
Պատկեր:Giuseppe Arcimboldo Air.jpg|Օդ,  1566 թվական, մասնավոր հավաքածու
Պատկեր:Земля. Джузеппе Арчимбольдо.jpg|Հող, 1566 թվական, Լիխտենշտայնների հավաքածու



## Ծանոթագրություններ

Կատեգորիա:1566 նկարներ
Կատեգորիա:Ջուզեպպե Արչիմբոլդոյի նկարներ
Կատեգորիա:Վիեննայի արվեստի պատմության թանգարանի նկարներ
Չինաստանի օպերայի թանգարան

**Չինաստանի օպերայի թանգարան** (**Պեկինի օպերայի թանգարան**, ), թանգարան, որը նվիրված է Պեկինի օպերային։ Գտնվում է Սիչեն (Պեկին) Հուգուանհուեյգուան շենքի Վենչան համալիրի տաղավարում։

## Պատմություն
Հուգուանհուեյգուան շենքի համալիրը կառուցվել է 1807 թվականին Հուֆանցյաո փողոցում (3-րդ տուն)՝ Սուանու դարպասներից ոչ հեռու։ 
Դեռ օպերայի թանգարանի բացումից առաջ այս վայրը լավ ծանոթ էր Պեկինի օպերայի սիրահարներին. Թայվանի կազմավորումից հետո այստեղ գտնվող թատրոնում սկսել են ելույթ ունենալ նրա այնպիսի հայտնի ներկայացուցիչներ, ինչպիսիք են Թան Սինպեյը, Յու Շույանը, Մեյ Լան Ֆանը, Չեն Յանցյուն, Չեն Դելինը։

Չինաստանի օպերայի թանգարանը բացվել է 1997 թվականի սեպտեմբերի 6-ին և դարձել է Պեկինի հարյուրերորդ թանգարանը։

Թանգարանի հիմնական ցուցահանդեսը կրում է «Պեկինի օպերային արվեստի ընդհանուր ակնարկ» անունը։ Այստեղ ներկայացված են փաստաթղթեր և ցուցանմուշներ ոչ միայն Պեկինի օպերայից, այլ նաև Չինաստանի ավանդական այլ օպերաների պատմությունից։

## Ծանոթագրություններ

Կատեգորիա:1997 հիմնադրված թանգարաններ
Կատեգորիա:Պեկինի թանգարաններ
Կատեգորիա:1997 հիմնադրումներ Չինաստանում
Ռոջեր Ալերս

**Ռոջեր Ալերս** (), ամերիկացի կինոռեժիսոր, սցենարիստ և գեղանկարիչ, ավելի հայտնի է որպես «Առյուծ արքան» մուլտֆիլմի ռեժիսոր։

## Կենսագրություն
Ռոջեր Ալերսի ռեժիսորական դեբյուտը եղել է «Առյուծ արքան» մուլտֆիլմը, բայց դրանից առաջ երկար տարիներ աշխատել է անիմացիայում։ Նա ակտիվորեն մասնակցություն էր ունենում «Disney» ընկերության համար սցենարների մշակմանը, ինչպես նաև «Ջրահարսը», «Արքայազնը և աղքատը», «Փրկարարներն Ավստրալիայում» և «Ալադին» մուլտֆիլմերի սցենարի մշակմանը։

Ռոջերը ծնվել է Ռայ քաղաքում (Նյու Յորք նահանգ), սակայն ապրել է Սքոթսդեյլում (Արիզոնա նահանգ)։ Անիմացիաներով սկսել է հետաքրքրվել հինգ տարեկանում, երբ դիտում էր «Փիթր Փեն» մուլտֆիլմը։ Մի քանի տարի անց որոշել է, որ պետք է աշխատի «Disney»-ում։ Գնացել է «Դիսնեյլենդ» սկսել սովորել, նկարել է Դոնալդ բադին և կարդացել գրականություն անիմացիայի մասին։ Բայց դպրոցական տարիքում կիսատ է թողել այդ երազանքը, նրա վրա շատ է ազդել Ուոլթ Դիսնեյի մահվան մասին լուրը։

Արիզոնական համալսարանում Ալերսն ուսումնասիրել է գեղանկարչություն։ Դիպլոմ ստանալուց հետո տարիներ շարունակ ճամփորդել է Հունաստանում, որտեղ և հանդիպել է իր ապագա կնոջը։ Շուտով նա կնոջ հետ վերադարձել է Բոստոն և կրկին ցանկություն հայտնել զբաղվել անիմացիայով։ Հարվարդում կուրսեր է ավարտել և աշխատանք ստացել Սթիվեն Լիսբերգերի տուդիայում։ Այնտեղ նա աշխատում էր մուլտսերիալների (ինչպես նաև «Սեզամ փողոց» ծրագրի), հեռուստահաղորդումների և գովազդային տեսահոլովակների վրա։

1978 թվականին Ալերսը Լիսբերգերի ստուդիայի հետ տեղափոխվել է Լոս Անջելես և սկսել աշխատել «Կենդանիների օլիմպիադա» (Animalympics) լիամետրաժ նախագծի վրա։ Նա ռեժիսորի աջ ձեռքն էր, զբաղվում էր սցենարներով, կերպարների մշակմամբ և անիմացիայով։

1985 թվականին իմանալով, որ «Disney»-ը «Օլիվեր և ընկերներ» մուլտֆիլմի համար սցենարիստ է փնտրում, Ալերսը միանգամից որոշել է դիմել և շուտով դարձել է այդ ֆիլմի գլխավոր սցենարիստը։ Այնուհետև նա մասնակցել է «Ջրահարսը», «Արքայազնը և աղքատը», «Փրկարարներն Ավստրալիայում» մուլտֆիլմերի ստեղծման աշխատանքներին, մինչև որ Ալերսին հանձնարարեցին գլխավորել «Գեղեցկուհին և Հրեշը» մուլտֆիլմի սցենարիստների խումբը։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի արվեստագետներ
Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի արվեստագետներ
Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի կինոռեժիսորներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Սցենարիստներ այբբենական կարգով
Գլուխ և մրգի զամբյուղ

**Գլուխ ու մրգի զամբյուղ** (), Ջուզեպպե Արչիմբոլդոյի () նկարը այսպես կոչված շրջունների շարքից, որը նա ստեղծել է շուրջ 1590 թվականին։ Նկարվել է յուղաներկով փայտե վահանակի վրա։ Այս ստեղծագործությունը Շվեդիայի աճուրդում հայտնվել է 1999 թվականին։ Հավանաբար, ավելի վաղ նկարը գտնվել էր Ռուդոլֆ Երկրորդի հավաքածուում, բայց այնտեղից գողացել էին շվեդական զորքերը 1648 թվականին՝ Երեսնամյա պատերազմի ժամանակ։ Ներկայում պահվում է French & Company թանգարանում (Նյու Յորք)։ Նկարի չափերը՝ 56 × 42 սմ։

## Պատմություն և նկարագրություն
1562 թվականին Արչիմբոլդոն 36 տարեկանում սկսել է աշխատել Վիեննայի Հաբսբուրգների պալատում որպես պալատական դիմանկարիչ։ Նկարիչը մուտք 
է գործել հասարակական միջավայր, որը լի էր մտավորականներով։ Նա շրջապատված էր պալատական բժիշկներով, բուսաբաններով, աստղագուշակներով և ալքիմիկոսներով։ Այն դարձել է պարարտ հող նկարչի ստեղծագործական փորձերի համար։ Արչիմբոլդոն հայտնի է դարձել ծովային էակների, կաթնասունների կամ բույսերի («Տարվա եղանակներ» և «Չորս տարերքներ» շարքեր) միջոցով մարդկանց տարօրինակ դիմանկարներ ստեղծելու իր ունակության շնորհիվ։ Այս հմտությանն ավելացել է նաև «շրջուն» նկարներ («Խոհարար», «Գլուխ և մրգի զամբյուղ», «Այգեպան») ստեղծելու ունակությունը՝ նատյուրմորտներ, որոնք շրջված վիճակում ընկալվում են որպես դիմանկարներ։

«Գլուխ և մրգի զամբյուղ» նկարն Արչիմբոլդոն ստեղծել է անսովոր տեսողական սրամտությամբ։ Ի սկզբանե աշխատանքը թվում է ոչ այլ ինչ, քան շատ ռեալիստական մրգային նատյուրմորտ։ Նկարում պատկերված ՝ հյուսած զամբյուղ, որի մեջ խնամքով դասավորված են հասած խնձորներ, տանձ, խաղողի ողկույզներ և այլ մրգեր։ Հետին պլանում ամբողջ կոմպոզիցիան երանգավորում է բաց գույնի մեծ ափսեն։ Բայց նկարը 180 աստիճանով պտտելու դեպքում դիտողի առաջ հայտնվում է զվարճալի դիմանկար, որն ունի խաղողից փարթամ մազերով և հյուսված գլխարկ։  Նրա դեմքը ամբողջությամբ կազմված է մրգերից. այտերը կազմել են երկու հասուն կարմիր խնձորները, քիթը՝ մեծ տանձ, նուռը հանդես է գալիս կզակի դերում, շուրթերը հասունացած բալեր են, մեկ աչքը պատրաստված է ձիթենուց, իսկ մյուսը՝ շագանակից։ Բաց գույնի ափսեն դարձել է օձիք։

Կտավը ստեղծվել է հատուկ տեսողական պատրանք հրահրելու համար, որը ստիպում է մրգերով զամբյուղը ընկալել որպես տղամարդու դիմանկար։ Սովորաբար մարդը արագ և առանց ջանքերի նույնականացնում է դեմքը։ Տեսողական պատկերի ձևավորումը մարդկային ուղեղի գործունեության անբաժանելի մասն է։ Արչիմբոլդոն հաճախ է օգտագործվել այս տեսակի հոգեբանական հնարք՝ ստեղծելու համար մարդաբանական նատյուրմորտներ.

## Ծանոթագրություններ

Կատեգորիա:Ջուզեպպե Արչիմբոլդոյի նկարներ
Յագուբ Էյուբով

**Յագուբ Աբդուլլա օղլու Էյուբով** (, ), Ադրբեջանի պետական գործիչ, Ադրբեջանի Հանրապետության վարչապետի առաջին տեղակալ, տեխնիկական գիտությունների դոկտոր, պրոֆեսոր։

## Կենսագրություն
Յագուբ Էյուբովը ծնվել է 1945 թվականի հոկտեմբերի 24-ին Մինգեչաուր քաղաքում։ 1963-1964 թվականներին եղել է Ադրբեջանի պոլիտեխնիկական ինստիտուտի ուսանող։ Մասնագիտություն ՝ ինժեներ - շինարար է։ Նա տեխնիկական գիտությունների դոկտոր, պրոֆեսոր է։ 1994 թվականին ընտրվել է Ճարտարագիտական միջազգային ակադեմիայի ակադեմիկոս։

Նա իր կարիերան սկսել է 1964 թվականին ՝ որպես խառատահաստոց Շմիդտի գործարանում։ Նա ծառայել է բանակում 1964-1967 թվականներին։ 1968-1972 թվականներին սովորել է Ադրբեջանի պոլիտեխնիկական ինստիտուտում։

1970-1972 թվականներին եղել է Ադրբեջանի պոլիտեխնիկական ինստիտուտի շինարարական ֆակուլտետի կոմերիտմիության կոմիտեի քարտուղար, 1972-1974 թվականներին ՝ ինստիտուտի ասպիրանտ, գլխավոր լաբորանտ, 1973-1974 թվականներին ՝ ինստիտուտի կուսակցական կոմիտեի քարտուղարի տեղակալ։

1975-1997 թվականներին աշխատել է Ադրբեջանի ճարտարագիտության և շինարարության ինստիտուտում ՝ որպես ավագ ուսուցիչ, դեկանի տեղակալ, դոցենտ, պրոռեկտոր, բաժնի վարիչ։ 1999-2003 թվականներին եղել է ԱՀ վարչապետի տեղակալ։ 2003 թվականից նա Ադրբեջանի Հանրապետության վարչապետի առաջին տեղակալն է։

2015 թվականի հոկտեմբերի 23-ին Ադրբեջանի Հանրապետության Նախագահը Յագուբ Էյուբովին պարգևատրել է Պատվո շքանշանով։ Բելառուսի նախագահ Ալեքսանդր Լուկաշենկոն Ադրբեջանի առաջին փոխվարչապետ Յագուբ Էյուբովին պարգևատրել է նաև Պատվո շքանշանով ՝ Բելառուսի և Ադրբեջանի միջև առևտրատնտեսական հարաբերությունների զարգացման և ամրապնդման գործում նշանակալի ավանդի համար։

2016 թվականին Վլադիմիր Պուտինի կողմից պարգևատրվել է Ռուսաստանի բարեկամության շքանշանով։

## Ծանոթագրություններ

Կատեգորիա:Ադրբեջանի քաղաքական գործիչներ
Կատեգորիա:Ադրբեջանի քաղաքական պաշտոնյաներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ադրբեջանի նախարարներ
Կատեգորիա:Պատվո շքանշանի ասպետներ (Բելառուս)
Կատեգորիա:Ադրբեջանական ԽՍՀ կոմունիստական ​​կուսակցության անդամներ
Աբա Կոր

**Աբա Մաքսովիչ Կոր** (, ), ռուս խորհրդային նկարիչ, Սանկտ Պետերբուգի նկարիչների միության անդամ (մինչև 1992 թվականը՝ ԽՍՀՄ նկարիչների միության Լենինգրադյան կազմակերպություն)։

## Կենսագրություն
Ծնվել է 1923 թվականի նոյեմբերի 18-ին Լիտվայում։ Մասնակցել է Հայրենական մեծ պատերազմին որպես շարքային զինվոր և կռվել է Լիտվայի 16-րդ առանձին դիվիզիայի կազմում։ Ծանր վիրավորվել է։ 1944 թվականից ապրել և աշխատել է Լենինգրադում։ 1944-1950 թվականներինԻ. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ֆակուլտետում, սովորել է Վենիամին Բելկինի, Միխայիլ Բերնշտեյնի, Պավել Նաումովի, Անդրեյ Միլնիկովի մոտ։ Ավարտել է ինստիտուտը Վիկտոր Օրեշնիկովի արվեստանոցում՝ ստանալով գեղանկարչության նկարչի որակավորում։ Դիպլոմային աշխատանքը եղել է «Կոմերիտականները Ն․ Օստրովսկու մոտ» նկարը։

Մասնակցել է ցուցահանդեսների 1950 թվականից։ 1960-1970 թվականներին նկարազարդել է «Дружба», «Звёздочка», «Костёр» ամսագրերը։ Նկարչի աշխատանքները գտնվում են թանգարաններում և մասնավոր հավաքածուներում Ռուսաստանում և արտասահմանում։

## Աշխատանքներ
Հեղինակել է բնանկարների և ժանրային նկարներ։
# «Տոնական Նևսկի»,
# «Տոն» (1964),
# «Հոկտեմբերյան տոներին» (1965),
# «Մառախուղ»,
# «Պետրոս I-ի հուշարձանը» (1970),
# «Գարուն» (1971),
# «Ժելյաբովի փողոց։ Մայիս»,
# «Հոկտեմբերյան տոներ» (1975),
# «Պատուհանից դուրս» (1976) և այլն։

## Պարգևներ
* «Արիության համար» մեդալ,
* «Գերմանիայի դեմ տարած հաղթանակի համար» մեդալ

## Ծանոթագրություններ

## Աղբյուրներ
* *Каталог весенней выставки произведений ленинградских художников 1965 года.* Л., Художник РСФСР, 1970. С.17.
* *Весенняя выставка произведений ленинградских художников 1971 года. Каталог*. Л., Художник РСФСР, 1972. С.10.
* *Осенняя выставка произведений ленинградских художников. 1978 года. Каталог*. Л., Художник РСФСР, 1983. С.9.
* *40 лет Великой победы. Выставка произведений художников — ветеранов Великой Отечественной войны. Каталог*. Л., Художник РСФСР, 1990. С.10.
* *Справочник членов Ленинградской организации Союза художников РСФСР.* Л., Художник РСФСР, 1987. С.61.
* *Связь времен. 1932—1997. Художники — члены Санкт-Петербургского Союза художников России. Каталог выставки*. СПб., 1997. С.289.
* *Matthew Cullerne Bown. A Dictionary of Twentieth Century Russian And Soviet Painters. 1900 — 1980s.* London, Izomar Limited, 1998.
* *Мы помним… Художники, искусствоведы — участники Великой Отечественной войны*. М., СХ России, 2000. С.143.
* *Художники — городу. Выставка к 70-летию Санкт-Петербургского Союза художников. Каталог*. СПб., Петрополь, 2003. С.181.
* *Иванов С. Неизвестный соцреализм. Ленинградская школа.* СПБ., НП-Принт, 2007. С.403. ISBN 5-901724-21-6, ISBN 978-5-901724-21-7.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* СПб., Первоцвет, 2007. С.62.

Կատեգորիա:Խորհրդային նկարիչներ
Կատեգորիա:Ռուս նկարիչներ
Կատեգորիա:ԽՍՀՄ նկարիչների միության անդամներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Սանկտ Պետերբուրգի նկարիչների միության անդամներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Հենրի Ալան

**Հենրի Ալան** (, ), իռլանդացի գեղանկարիչ-բնանկարիչ,19-րդ դարի վերջի և 20-րդ դարի առաջին տասնամյակի կենցաղանկարիչ։

## Կենսագրություն
Հենրի Ալանը ծնվել է 1865 թվականի հունիսի 18-ին Լաուտ կոմսության Դանդոլկ քաղաքում՝ կղզու արևելյան մասում՝ Դուբլինից դեպի հյուսիս։

Սկզբում նա արվեստը ուսումնասիրել է Բելֆաստում և Դուբլինում, ապա շարունակել գեղարվեստական կրթությունը
Անտվերպենում, Բելգիայի Գեղարվեստի թագավորական ակադեմիայում։ Ալանը իռլանդացի գործընկերներ-արվեստագետների՝ Ռոդերիկ Օ'Քոնորի (1860-1940) և Ռիչարդ Մոյենի (1856-1906) հետ միասին անցել է դասընթաց։
Անտվերպենում Ալլանը պրակտիկա է անցել 1884-1888 թվականներին։ Սակայն, ի տարբերություն շատ իռլանդացի նկարիչների, այդ տարիներին Ալանը չի գնացել Ֆրանսիա հետագա ուսումը շարունակելու համար, սակայն վերադարձել է կարիերան հայրենիքում շարունակելու համար։

Նա արժանացել է մի քանի մրցանակների Անտվերպենի Գեղարվեստի թագավորական ակադեմիայում, ինչպես նաև Թեյլոր մրցանակի Դուբլինի թագավորական միությունում։ Ալանն առաջին անգամ իր աշխատանքները ցուցադրել է Հիբերական Թագավորական ակադեմիայում 1889 թվականին․ իռլանդական բնապատկերներ, ինչպես նաև հոլանդական և բելգիական ինտերերներ։ 1891 թվականին նա դարձել է  Հիբերական թագավորական ակադեմիայի անդամ։

Նա մահացել է 1912 թվականի սեպտեմբերի 2-ին երկարատև հիվանդությունից հետո Դուբլինում։

## Ծանոթագրություններ

Կատեգորիա:1865 ծնունդներ
Կատեգորիա:19-րդ դարի նկարիչներ
Կատեգորիա:1912 մահեր
Կատեգորիա:Դուբլին քաղաքում մահացածներ
Կատեգորիա:Իռլանդացի նկարիչներ
Կատեգորիա:Իռլանդիայում ծնվածներ
Կատեգորիա:Հունիսի 18 ծնունդներ
Կատեգորիա:Սեպտեմբերի 2 մահեր
Դերասանուհի Վ. Մալչենկոյի դիմանկարը

«**Դերասանուհի Վ. Մալչենկոյի դիմանկարը**», հայ նկարչուհի Երանուհի Ասլամազյանի կտավներից մեկը՝ ստեղծված 1946 թվականին։ Յուղաներկով կտավի չափերն են 84 × 65 սմ։

Այսօր այն պահպանվում և ցուցադրվում է Գյումրու Մարիամ և Երանուհի Ասլամազյան քույրերի պատկերասրահում:

## Նկարագիր
Նկարում պատկերված է դերասանուհի Վ. Մալչենկոն։ Դիմանկարը նախապես գրավում է բնորդի նկատմամբ նկարչուհու ջերմ համակրանքով։ Այդ զգացումը ամենից առաջ ծագում է գեղանկարչական կոլորիտից՝ կառուցված մեղմ, միևնույն ժամանակ արտիստուհու թավշյա շրջազգեստի շագանակագույնի հագեցված տոների վրա՝ թարմացված գլխարկի ժապավենի նուրբ վարդագույնով։ Արտիստուհու կերպարը, որը խորհրդային ժողովրդին ծառայելու փառավոր ուղի է անցել, մեկնաբանված է պարզ, թվում է նույնիսկ, առօրեական։ Բայց մեկնաբանված լինելով նկարչուհու կողմից առանց կեցվածքի և արտաքին տոնականության՝ այն գրավում է իր մարդկայնությամբ։

Տարեց կնոջ դեմքը մտախոհ է և փոքր ինչ հոգնած։ Հայացքը խորասուզված է հուշերի մեջ, բայց  բավական ճշտորեն պատկերացում է կազմվում նրա դեմքի արտահայտությունը հոգեկան մեկ այլ վիճակի ժամանակ։ Այն կարող է լինել շատ աշխույժ և ներթափանցող։ Ծնկների վրա հանդարտորեն դրված ձեռքերը ընդգծում են առավել մտերմիկ տրամադրություն։

## Ծանոթագրություններ

Կատեգորիա:1946 նկարներ
Կատեգորիա:Ասլամազյան քույրերի պատկերասրահի նկարներ
Կատեգորիա:Դիմանկարներ
Կատեգորիա:Երանուհի Ասլամազյանի նկարներ
Մարկ Ռիչ

**Մարկ Ռիչ** (), ի ծնե՝ **Մերսել Դավիթ Ռեյխ** (, ), ամերիկացի ձեռնարկատեր, «Marc Rich & Co» թրեյդինգային ընկերության հիմնադիր (այժմ կոչվում է «Glencore», ընկերության վերահսկողությունը Ռիչը կորցրել է 1993 թվականին), միլիարդատեր։ Նրա սեփական կապիտալը 2012 թվականին կազմել է մոտ 2,5 մլրդ ԱՄՆ դոլար։ Մահացել է 2013 թվականի հունիսի 26-ին Շվեյցարիայում։ Թաղված է Իսրայելում։

## Նվաճումներ
Մարկ Ռիչը գործարար շրջանակներում հայտնի է նրանով, որ առաջին անգամ նավթի մեծածախ առևտրի պրակտիկայում մտցրել է տեղում գործարքների մեխանիզմը։ «The Economist» ամսագրի կարծիքով՝ այս նորամուծությունը «հեղափոխություն է արել»։ 1970 թվականին Ռիչը ստեղծել է հարթակ նավթի փոքր խմբաքանակների հետ գործարքներ կնքելու համար՝ ի տարբերություն երկարաժամկետ պայմանագրերի, որոնք կնքվել են խոշոր մատակարարների և սպառողների միջև։ Մասնավորապես, Ռիչը հարթակում սկսել է նավթ վաճառել Իրանից Թեհրանում ԱՄՆ դեսպանատան գրավումից հետո։ Ռիչն իր կենսագիր Դենիել Ամմանին ասել է, որ առավել շահավետ գործարքները նա կատարել է՝ շրջանցելով միջազգային էմբարգոն։

## Հակամարտություն ԱՄՆ իշխանությունների հետ
Ռիչի առևտրային հարթակը խախտել է ԱՄՆ կառավարության կողմից Իրանի հետ առևտրի վրա դրված էմբարգոն։ Բացի այդ՝ ամերիկյան իշխանությունները Ռիչին մեղադրել են խոշոր չափերով հարկեր վճարելուց խուսափելու մեջ։ 1983 թվականին Ռիչը ձերբակալությունից առաջ՝ վերջին պահին, թաքնվել է հետաքննությունից և ԱՄՆ-ից փախել Շվեյցարիա։

## Նշումներ

## Ծանոթագրություններ

## Գրականություն
* 

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:Ամերիկացի հանցագործներ
Կատեգորիա:Ամերիկացի միլիարդատերեր
Կատեգորիա:Իսպանացի միլիարդատերեր
Կատեգորիա:Կաթվածից մահացածներ
Կատեգորիա:Ամերիկացի ներդրողներ
Կատեգորիա:20-րդ դարի ամերիկացի հանցագործներ
Բաստա 40

**«Բաստա 40»**, Բաստայի վեցերորդ ստուդիական սոլո ալբոմը, որը թողարկվել է 2020 թվականի աշնանը։ Ալբոմի շնորհանդեսը նախատեսված է 2021 թվականի հուլիսի 3-ին Բաստայի՝ Լուժնիկի մարզադաշտում կայանալիք համերգին։

## Պատմություն և նախադրյալներ
Նոր համարային ալբոմի ձայնագրման մասին Վասիլի Վակուլենկոն հայտարարել է 2019 թվականի ամռանը։ 2020 թվականի նոյեմբերի 6-ին երաժիշտը Instagram-ի իր էջում հայտարարել է, որ նոր ալբոմը պատրաստ է և կներկայացվի 2020 թվականի նոյեմբերի 20-ին։ Կատարողի խոսքով՝ ալբոմը նվիրված է 40-ամյա հոբելյանին, և իր կյանքի 40 տարիների յուրօրինակ ամփոփումն է։

## Ալբոմի մասին
Ալբոմը բաղկացած է 23 ստեղծագործությունից։ Ալբոմում տեղ են գտել համատեղ կատարումներ Սկրիպտոնիտ, FEAT, Noize MC, T-Fest, ODI, Էրիկա Լունդմոեն, ANIKV և Moscow Gospel Team երաժիշտների հետ։

## Ստեղծագործությունների ցանկ

## Ծանոթագրություններ

## Արտաքին հղումներ
* «Սահման, կյանքի կես»։ Բաստան թողարկել է «Բաստա 40» ալբոմը 
* «Սա բառացիորեն գնացք է կրակի մեջ, և ես գնում եմ այս գնացքով» 
* Ալբոմի մասին rbc.ru կայքում 

Կատեգորիա:2020 ալբոմներ
Կատեգորիա:Ռուսական ալբոմներ
Մաքս Մարտին

**Կառլ Մարտին Սանդբերգ** (, , ), առավել հայտնի է որպես **Մաքս Մարտին** (), շվեդ երգահան, ձայնագրման պրոդյուսեր և երգիչ։ Նա հայտնի է դարձել 1990-ականների վերջին այն բանից հետո, երբ ձայնագրել է այնպիսի հիթ սինգլներ, ինչպիսիք են Բրիթնի Սփիրսի «…Baby One More Time» (1998), Backstreet Boys խմբի «I Want It That Way» (1999) և NSYNC-ի «It's Gonna Be Me» (2000) երգերը։

Մարտինը հանդիսանում է Billboard Hot 100 չարթի առաջին հորիզոնականը զբաղեցրած 23 երգերի հեղինակ կամ համահեղինակ, որոնց մեծամասնությանը նա նաև պրոդյուսերավորել կամ համապրոդյուսերավորել է, ներառյալ Քեթի Փերրիի «I Kissed a Girl» (2008), Maroon 5 խմբի «One More Night» (2012), Թեյլոր Սվիֆթի «Shake It Off» և «Blank Space» (2014) և The Weeknd-ի «Blinding Lights» (2019) երգերը։ Մարտինը համարվում է չարթի՝ ամենաշատն առաջին հորիզոնական զբաղեցրած երրորդ երգահանը, զիջելով միայն Փոլ ՄաքՔարթնիին (32) և Ջոն Լենոնին (26)։ Բացի այդ, որպես պրոդյուսեր, նա՝ Ջորջ Մարթինի հետ ունի հավասար քանակով համար մեկ սինգլներ ամերիկյան չարթում, որը իր մահվան ժամանակ հասել է 23-ի։

2013 թվականի սկզբին, «The Hollywood Reporter»-ի հաշվարկներով նրա սինգլների վաճառքը կազմում է 135 միլիոն դոլար։ Ըստ «Variety»-ի տվյալներով, 2017 թվականին սեփական կապիտալը կազմում է 260 միլիոն դոլար։ Նախորդ տարում նա ստացել է մոտ 54 միլիոն դոլարի եկամուտ և իր ծառայությունների համար 19 միլիոն դոլարի շահույթ

Նա հաղթել է ԵՀՀԱՄ-ի «Տարվա երգահան» մրցանակը ռեկորդային՝ 11 անգամ։

## Երգերի հեղինակում և պրոդյուսերական աշխատանք
### Billboard Hot 100 գլխավորած սինգլներ
Սկսած 1998 թվականից, Մարտինը հանդիսանում է Billboard Hot 100 չարթը գլխավորած 23 հիթ սինգլների հեղինակ կամ համահեղինակ (որոնց մեծամասնությունը նա պրոդյուսերավորել կամ համապրոդյուսերավորել է)։ Այդ երգերից հինգը դեբյուտ են կատարել չարթի առաջին հորիզոնականում։

# 1998&nbsp;– «…Baby One More Time»՝ Բրիթնի Սփիրս
# 2000&nbsp;– «It's Gonna Be Me՝» NSYNC
# 2008&nbsp;– «I Kissed a Girl»՝ Քեթի Փերրի
# 2008&nbsp;– «So What»՝ Փինք
# 2009&nbsp;– «My Life Would Suck Without You»՝ Քելլի Քլարկսոն
# 2009&nbsp;– «3»՝ Բրիթնի Սփիրս
# 2010&nbsp;– «California Gurls»՝ Քեթի Փերրին Սնուփ Դոգի մասնակցությամբ
# 2010&nbsp;– «Teenage Dream»՝ Քեթի Փերրի
# 2010&nbsp;– «Raise Your Glass»՝ Փինք
# 2011&nbsp;– «Hold It Against Me»՝ Բրիթնի Սփիրս
# 2011&nbsp;– «E.T.»՝ Քեթի Փերրին Քանյե Ուեսթի մասնակցությամբ
# 2011&nbsp;– «Last Friday Night (T.G.I.F.)»՝ Քեթի Փերրի
# 2012&nbsp;– «Part of Me»՝ Քեթի Փերրի
# 2012&nbsp;– «One More Night»՝ Maroon 5
# 2012&nbsp;– «We Are Never Ever Getting Back Together»՝ Թեյլոր Սվիֆթ
# 2013&nbsp;– «Roar»՝ Քեթի Փերրի
# 2013&nbsp;– «Dark Horse»՝ Քեթի Փերրին Ջուսի Ջեյի մասնակցությամբ
# 2014&nbsp;– «Shake It Off»՝ Թեյլոր Սվիֆթ
# 2014&nbsp;– «Blank Space»՝ Թեյլոր Սվիֆթ
# 2015&nbsp;– «Bad Blood»՝ Թեյլոր Սվիֆթը Քենդրիկ Լամարի մասնակցությամբ 
# 2015&nbsp;– «Can't Feel My Face»՝ The Weeknd
# 2016&nbsp;– «Can't Stop the Feeling!»՝ Ջասթին Թիմբերլեյք
# 2019&nbsp;– «Blinding Lights»՝ The Weeknd

## Ծանոթագրություններ

## Արտաքին հղումներ

Կատեգորիա:«Գրեմմի» մրցանակի դափնեկիրներ
Կատեգորիա:Բեմական կեղծանուններ
Կատեգորիա:Երաժիշտներ այբբենական կարգով
Կատեգորիա:Երաժշտական պրոդյուսերներ
Կատեգորիա:Շվեդ երաժիշտներ
Կատեգորիա:Շվեդ երգահաններ
Կատեգորիա:Շվեդ երգիչներ
Կատեգորիա:Շվեդ կոմպոզիտորներ
Սմիթսոնյան ամերիկյան արվեստի թանգարան

**Սմիթսոնյան ամերիկյան արվեստի թանգարան** (, կրճատ *SAAM*, նախկին ), թանգարան ԱՄՆ-ի Վաշինգտոն քաղաքում։

Հիմնադրվել է 1829 թվականին, երբ վաշինգտոնցի Ջոն Ուորդենը առաջարկեց ստեղծել քաղաքային թանգարան՝ իր եվրոպական նկարների հավաքածուն պահելու համար։ Այժմ թանգարանն ունի գաղութային ժամանակաշրջանից մինչև ներկայիս արվեստի ամենամեծ և առավել ներկայացուցչական հավաքածուներից մեկը, որը կատարվել է  ԱՄՆ-ում, ունի ավելի քան 7000 նկարիչների աշխատանքներ։ Իր տվյալների բազայում ունենալով ավելի քան 500 000 գրառում՝ ազգային կրթական ծրագրի շրջանակներում տրամադրում է էլեկտրոնային ռեսուրսներ դպրոցների և հասարակության համար։ 1951 թվականից թանգարանն անց է կացնում շրջիկ ցուցադրություններ, որտեղ ըստ 2013 թվականի վիճակագրության, այցելել է ավելի քան 2,5 միլիոն մարդ։

[լռելյայնpx|մինի|ձախից|Հիմնական շենքի [պորտալ]]
Թանգարանի հիմնական շենքը, որը ԱՄՆ-ի ազգային պատմական հուշարձան է, գտնվում է Վաշինգտոնի կենտրոնում։ 2008 թվականին Ամերիկյան թանգարանների միությունը վերահավատարմագրեց Սմիթսոնյան արվեստի ամերիկայի թանգարանը, որի տնօրենը 2015 թվականի դրությամբ Էլիզաբեթ Բրաունն () էր։

Հիմնական շենքը () հանդիսանում է նեո-հունական ճարտարապետական ոճի օրինակ և նախագծվել է ճարտարապետներ` Ռոբերտ Միլսի () և Թովմաս Ուոլտերի () կողմից։ 1990-ական թվականներին իրականացվել են վերականգնողական աշխատնքներ։

Հետաքրքիր է, որ նախագահ Աբրահամ Լինքոլն իր առաջին երդմնակալության արարողակարգը անցկացրել է 1865 թվականի մարտի 6-ին թանգարանի պատկերասրահներից մեկում, որը այժմ կրում է իր անունը *Լինքոլնի պատկերասրահ*։

## Տես նաև
* Սմիթսոնյան ինստիտուտ

## Ծանոթագրություններ

## Արտաքին հղումներ
* Официальный сайт 
*The Kendrick Academy
* Lee Rosenbaum — «My Article on the Smithsonian in Today’s» 
* If Only Hollywood Would Show Us Lincoln’s Second Inaugural 
* Սմիթսոնյան թանգարան 

Կատեգորիա:1829 հիմնադրումներ ԱՄՆ-ում
Կատեգորիա:1829 հիմնադրված թանգարաններ
Կատեգորիա:ԱՄՆ-ի ազգային պատմական վայրերի գրանցիչ
Կատեգորիա:Ժամանակակից արվեստ
Կատեգորիա:Վաշինգտոն ԿՇ շենքեր և կառույցներ
Կատեգորիա:Վաշինգտոնի թանգարաններ
Սինգապուրի ֆիլատելիստական թանգարան

**Սինգապուրի ֆիլատելիստական թանգարան** (; ), Սինգապուրի փոստի պատմության և փոստային նամականիշների թանգարան։

## Նկարագրություն
Թանգարանի շենքը գտնվում է Սինգապուրի Քոլմանի 23/Բ հասցեում, նախկինում եղել է անգլո-չինական դպրոցական () համալիրի մի մաս, որը կառուցվել է 1906 թվականին։ 1970-ական թվականներին շենքում տեղակայվեց մեթոդիստական գրադարան (*Methodist Book Room*), իսկ վերականգնումից հետո այստեղ ստեղծվեց ներկայիս թանգարանը։

1995 թվականի օգոստոսի 19-ին Սինգապուրի ֆիլատելիստական թանգարանն իր դռները բացեց այցելուների առջև։ Նրա նպատակն էր բարձրացնել ֆիլատելիայի ոլորտում Սինգապուրի պատմության և մշակութային ժառանգության նկատմամբ հետաքրքրվածությունը։ Մշտական էքսպոզիցիաներից բացի, թեմատիկ ցուցահանդեսները տարվա ընթացքում այցելուների ուշադրությանն էին ներկայացնում տարատեսակ ժամանակավոր ցուցադրություններ, այդ թվում նշանավոր Ֆիլատելիստների մասնավոր հավաքածուներ, շրջիկ արտասահմանյան և թեմատիկ ցուցահանդեսներ` փոստային նամականիշերի նոր թողարկումների կապակցությամբ։ Թանգարանին կից աշխատում է ֆիլատելիստական խանութ, որը սիրված էր հավաքողների շրջանում։

Թանգարանն ունի ալբոմներ, որտեղ այցելուները կարող են տեսնել Սինգապուրի Հանրապետության կողմից թողարկված բոլոր փոստային նամականիշերը։ Բազմաթիվ այլ ցուցանմուշների շարքում կարելի է գտնել նաև գերմանական քարոզչական կեղծիք՝ բրիտանական նամականիշները։ Վերջիներս պատրաստվել են Երկրորդ համաշխարհային պատերազմի ժամանակ, կանխամտածված տառասխալով՝ Ջորջ VI–ին ծաղրելու համար։

## Պատկերասրահ

Singapore Philatelic Museum 2, Jan 06.JPG|Շենք
Singapore Philatelic Museum 5, Aug 06.JPG|Ապրանքանիշի ստեղծումը: Արտադրական գործընթացը։
Singapore Philatelic Museum 3, Aug 06.JPG|Ֆիլատելիան ...
Singapore Philatelic Museum 4, Aug 06.JPG|Նամականիշի տպման մեթոդները
Inverted Jenny, Singapore Philatelic Museum - 20070220.jpg|Թանգարանը պահպանվում է հայտնի «Շրջված Ջեննիի» օրինակը


## Ծանոթագրություններ

## Գրականություն
* *Lenzi I.* Museums of Southeast Asia. — Singapore: Archipelago Press, 2004. — 200 p. — ISBN 981-4068-96-9.

## Արտաքին հղումներ
* 
* 

Կատեգորիա:1995 հիմնադրումներ Ասիայում
Կատեգորիա:1995 հիմնադրված թանգարաններ
Կատեգորիա:Սինգապուրի թանգարաններ
Կատեգորիա:Փոստային և ֆիլատելիստական թանգարաններ
Դովիմա

**Դորոթի Վիրջինիա Մարգարեթ Ջուբա** (, ), հայտնի է որպես **Դովիմա**, 1950-ական թվականների ամերիկյան մոդել։

## Կենսագրություն
Ծնվել է Նյու Յորքի Քուինս թաղամասում, լեհ-ամերիկացի ոստիկանի հոր և ծննդով իռլանդացի մոր ընտանիքում։ Նա առաջին մոդելն էր, ով օգտագործել է մեկ անուն։ Դովիմա անունը կազմված է նրան տրված երեք անունների առաջին երկու տառերից։

Դովիմային նկատել է ''Վոգ''-ի խմբագիրներից մեկը՝ Նյու Յորքի Հինգերորդ պողոտայում։ Հաջորդ օրը Դովիման լուսանկարվել է Իրվին Փենի հետ։ Նա սերտորեն համագործակցել է Ռիչարդ Ավեդոնի հետ, ով լուսանկարել է նրան երեկոյան երկար զգեստով կրկեսի ասպարեզում փղերի հետ։ Այս լուսանկարը *Dovima with the Elephants* արված է 1955 թվականին օգոստոսին Փարիզի Ձմեռային կրկեսում, 2010 թվականին դարձել է շատ հայտնի և վաճառվել 1,151,976 դոլարով։ Այս զգեստը առաջին երեկոյան զգեստն էր, որը նախագծվել էր Քրիստիան Դիորի նոր օգնական՝ Իվ Սեն Լորենի կողմից։ Դովիման իր ժամանակի ամենաբարձր վարձատրվող մոդելն էր՝ նա վաստակում էր 60 դոլար մեկ ժամում, մինչդեռ լավագույն մոդելներից շատերը ժամում ստանում էին մինչև 25 դոլար։ Նա հայտնի դարձավ, որպես *the Dollar-a-Minute Girl*։

Նա երկրորդական դեր է խաղացել *Զվարճալի դեմք* ֆիլմում (Paramount, 1957), որտեղ կատարել է արիստոկրատ արտաքինով, բայց դատարկագլուխ, նորաձևության մոդել՝ Մարիոնի դերը։

1958 թվականին հուլիսի 14-ին Մանհեթենում ծնվել է Դովիմայի աղջիկը՝ Էլիսոնը։ Էլիսոնի հայրը Դովիմայի երկրորդ ամուսինն էր՝ Ալան Մյուրեյը։

Մուրեյից ամուսնալուծվելուց հետո, Դովիման հայտնվելով կարիքի մեջ, 1960-ական թվականների ընթացքում սկզբում իրեն փորձեց դերասանական արվեստում, ապա աշխատեց որպես գործակալ։ Վերջ ի վերջո, 1970-ական թվականներին նա հայտնվեց իր ծնողների մոտ, ովքեր տեղափոխվել էին Ֆլորիդա։ Մինչև 1980-ական թվականները Ֆլորիդայի Ֆորտ Լոդերդեյլի *The Two Guys Pizza Parlor* հյուրանոցում Դովիման աշխատեց որպես տնօրեն։

Նա մահացավ 1990 թվականին մայիսի 3-ին լյարդի քաղցկեղից, 62 տարեկան հասակում։

## Ֆիլմագրություն
* *Funny Face*, Մարիոնի դերում (1957)
* *Kraft Suspense Theatre*, տիկին Ալինա Փարմենթերի դերում (1 դրվագ, 1964)
* *The Man from U.N.C.L.E.*, տիկին Քարդայի դերում (1 դրվագ, 1964)
* *My Favorite Martian*, մոդելի դերում (1 դրվագ, 1964)

## Ծանոթագրություններ

## Արտաքին հղումներ
* Dovima bio (archive)

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Բեմական կեղծանուններ
Կատեգորիա:Դերասաններ այբբենական կարգով
Կատեգորիա:Քաղցկեղից մահացածներ
Կատեգորիա:Ֆոտոմոդելներ
Կատեգորիա:Ամերիկացի դերասանուհիներ